**ΕΛΛΗΝΙΚΗ ΔΗΜΟΚΡΑΤΙΑ ΒΕΡΟΙΑ 30 ΝΟΕΜΒΡΙΟΥ 2020**

 **ΠΡΩΤΟΔΙΚΕΙΟ ΒΕΡΟΙΑΣ**

 ΠΡΟΕΔΡΟΣ

 Ταχ. Δ/νση : 1ο ΧΛΜ ΒΕΡΟΙΑΣ – ΑΓ. ΒΑΡΑΒΑΡΑΣ

 Τ.Κ. 59100

 Τηλέφωνο : 2331032807

**ΠΡΑΞΗ 466 /2020**

**Ο ΠΡΟΪΣΤΑΜΕΝΟΣ ΤΟΥ ΠΡΩΤΟΔΙΚΕΙΟΥ ΒΕΡΟΙΑΣ**

**ΓΕΩΡΓΙΟΣ ΣΤΙΒΑΚΤΑΚΗΣ**

Αφού έλαβε υπόψη του την με αριθμό **Δ1α/ΓΠ.οικ.:**  **76629 (ΦΕΚ Β 5255/28-11-2020) ΚΥΑ: «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από τη Δευτέρα 30 Νοεμβρίου 2020 έως και τη Δευτέρα 7 Δεκεμβρίου 2020»:**

***«...5α) Αναστέλλονται προσωρινά:***

*αα) Οι δίκες ενώπιον των πολιτικών και ποινικών δικαστηρίων,*

*αβ) οι νόμιμες και δικαστικές προθεσμίες για τη διενέργεια διαδικαστικών πράξεων και άλλων ενεργειών ενώπιον των υπηρεσιών των δικαστηρίων και των εισαγγελιών, καθώς και της παραγραφής των συναφών αξιώσεων,*

*αγ) οι, κατά τις κείμενες διατάξεις, διαδικασίες αναγκαστικής εκτέλεσης και της διενέργειας πλειστηριασμών.*

***β) Εξαιρούνται από την εφαρμογή της περ. α):***

*βα) Οι προθεσμίες που προβλέπονται στα άρθρα 215, 237, 238 ΚΠολΔ, καθώς και οι προθεσμίες που αφορούν τις υποθέσεις αρμοδιότητας Πολυμελούς και Μονομελούς Πρωτοδικείου (τακτική διαδικασία), οι οποίες εκδικάζονται με τις διατάξεις του ν. 2915/2001 (Α’ 109), όπως τροποποιήθηκε με τον ν. 4055/2012 (Α’ 51) και οι προθεσμίες που προβλέπονται στο άρθρο 4Δ του ν. 3869/2010 (Α΄130), όπως προστέθηκε με το άρθρο 1 του ν. 4745/2020 (Α΄214).*

*ββ) Οι δίκες της τακτικής διαδικασίας οι οποίες εκδικάζονται σύμφωνα με τις διατάξεις του ν. 4335/2015 (Α΄87).*

*βδ) Οι δίκες ενδίκων μέσων ενώπιον των Εφετείων, οι οποίες έχουν εκδικασθεί στον πρώτο βαθμό κατ΄ αντιμωλία των διαδίκων κατά την τακτική διαδικασία ή σύμφωνα με τις διατάξεις των ειδικών διαδικασιών. Οι δίκες του προηγούμενου εδαφίου γίνονται είτε με αυτοπρόσωπη παράσταση των πληρεξουσίων δικηγόρων των διαδίκων, είτε με δήλωση των άρθρων 242 και 524 ΚΠολΔ, η οποία υποβάλλεται έστω και από έναν (1) εκ των πληρεξουσίων δικηγόρων των διαδίκων.*

*βε) Οι δίκες τακτικής διαδικασίας που εκδικάζονται σύμφωνα με τις διατάξεις του ν. 2912/2001 (Α΄109), όπως τροποποιήθηκε με τον ν.4055/2012 (Α΄51), στις οποίες δεν εξετάζονται μάρτυρες.*

*βστ) οι δίκες ειδικών διαδικασιών και εφέσεων κατά ερήμην αποφάσεων, εισαγόμενων κατά το άρθρο 528 ΚΠολΔ, στις οποίες δεν εξετάζονται μάρτυρες.*

*Στις υποπερ. βε) και βστ) λαμβάνει χώρα την προτεραία της δικασίμου έγγραφη δήλωση των πληρεξουσίων δικηγόρων των διαδίκων, ότι η συγκεκριμένη υπόθεση θα εξεταστεί χωρίς την εξέταση μαρτύρων, η οποία κοινοποιείται στις γραμματείες των δικαστηρίων με τη χρήση ηλεκτρονικής αλληλογραφίας. Εφόσον όλοι οι διάδικοι έχουν υποβάλει δήλωση κατά το προηγούμενο εδάφιο, η υπόθεση συζητείται παρουσία των πληρεξουσίων δικηγόρων, χωρίς την εξέταση μαρτύρων. Σε περίπτωση κατά την οποία δεν υποβληθεί η δήλωση του ανωτέρω εδαφίου από τους πληρεξούσιους δικηγόρους των διαδίκων, οι υποθέσεις αποσύρονται και δεν συζητούνται, χωρίς να απαιτείται η παρουσία των πληρεξουσίων δικηγόρων των διαδίκων. Συναινετικά αιτήματα αναβολής για τις υποπερ. ββ) έως και βστ), υποβάλλονται σύμφωνα με την παρ. 2 του άρθρου 72 του ν. 4722/2020 (Α΄ 177).*

*βζ) Οι δίκες ασφαλιστικών μέτρων που έχουν αποκλειστικά και μόνο ως αντικείμενο εγγυοδοσία, εγγραφή ή εξάλειψη ή μεταρρύθμιση προσημείωσης υποθήκης, συντηρητική κατάσχεση κινητής ή ακίνητης περιουσίας, δικαστική μεσεγγύηση, σφράγιση, αποσφράγιση, απογραφή και δημόσια κατάθεση κατά τα άρθρα 737, 738 ΚΠολΔ (π.δ. 503/1985, Α’ 182), Ευρωπαϊκή διαταγή δέσμευσης λογαριασμού κατ’ άρθρο 738Α ΚΠολΔ, τις ανακλήσεις αυτών, καθώς και τις σχετικές με αυτές διαφορές του άρθρου 702 ΚΠολΔ.*

*βη) Οι δίκες εκούσιας δικαιοδοσίας, που έχουν αποκλειστικά και μόνο ως αντικείμενο τη θέση σε δικαστική συμπαράσταση σύμφωνα με τα οριζόμενα στα άρθρα 801 επ. ΚΠολΔ.*

*βθ) η εκδίκαση αγωγών του άρθρου 22 του ν. 1264/1982 (Α΄79).*

*βι) οι αιτήσεις χορήγησης και ανάκλησης προσωρινών διαταγών, οι οποίες συζητούνται δια υπομνημάτων των πληρεξουσίων δικηγόρων των διαδίκων και χωρίς την εξέταση μαρτύρων. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, παρατείνονται οίκοθεν με απόφαση του Προέδρου Υπηρεσίας, ο οποίος ορίζει τη διάρκεια της παράτασης των προσωρινών διαταγών.*

*βια) η εκδίκαση αυτόφωρων πλημμελημάτων, εφόσον αφορά κατηγορούμενο που κρατείται (...).*

*βιβ) η κλήρωση των ενόρκων και η έναρξη της συνόδου των ΜΟΔ και ΜΟΕ (...).*

*βιγ) η εκδίκαση κακουργημάτων για τους προσωρινά κρατούμενους κατηγορούμενους (...).*

*βιδ) οι ποινικές δίκες που αφορούν κακουργήματα, ο χρόνος παραγραφής των οποίων συμπληρώνεται εντός του χρονικού διαστήματος από την έναρξη της αναστολής μέχρι και τις 31-12-2022 καθώς και πλημμελήματα, ο χρόνος παραγραφής των οποίων συμπληρώνεται εντός του χρονικού διαστήματος από την έναρξη της αναστολής μέχρι και τις 31-12-2021. Το δικαστήριο αποφασίζει κατά περίπτωση για την εκδίκαση ή την διακοπή αυτών.*

*βιε) η εκδίκαση των αιτήσεων αναστολής εκτέλεσης κατά τα άρθρα 471 και 497 ΚΠΔ (ν. 4620/2019, Α΄96), ακύρωσης της διαδικασίας κατά τα άρθρα 341 και 435 ΚΠΔ, ακύρωσης της απόφασης κατά τα άρθρα 430 και 431 ΚΠΔ, αναβολής ή διακοπής εκτέλεσης ποινής κατά τα άρθρα 555 και 557 ΚΠΔ καθώς και των αιτήσεων που αφορούν στον καθορισμό συνολικής ποινής κατ’ άρθρο 551 ΚΠΔ, στην απότιση χρηματικής ποινής σε δόσεις εντός προθεσμίας κατ’ άρθρο 80 ισχύοντος ΠΚ (ν.4619/2019 Α΄95) και 82 προϊσχύσαντος ΠΚ ( π΄δ. 283/1985, Α΄106) και στην μετατροπή της χρηματικής ποινής ή του προστίμου σε παροχή κοινωφελούς εργασίας κατά την παρ. 5 του άρθρο 82 του προϊσχύσαντος ΠΚ.*

*βιστ) η εκδίκαση υποθέσεων περί παράτασης εξακολούθησης ή αντικατάστασης θεραπευτικών μέτρων, καθώς και αιτήσεις του εισαγγελέα περί άρσης ή αντικατάστασης των ως άνω μέτρων (άρθρο 70Π.Κ., ν. 4619/2019 Α΄95).*

*βιζ) η δημοσίευση των αποφάσεων.*

*(...) Τα ειδικότερα ζητήματα που ανάγονται στην εύρυθμη διεξαγωγή των εργασιών των δικαστικών υπηρεσιών και των εισαγγελιών της χώρας καθώς και εκείνα που κατά περίπτωση και κατά την κρίση του οργάνου διοίκησης εκάστης αυτών έχουν κατεπείγοντα χαρακτήρα και χρήζουν άμεσης αντιμετώπισης ρυθμίζονται με αποφάσεις των οργάνων διοίκησης αυτών».*

 **ΑΠΟΦΑΣΙΖΕΙ ότι:**

1. Η γραμματεία του τμήματος Προσδιορισμού θα λειτουργεί κανονικά για κατάθεση δικογράφων όλων των διαδικασιών [Νέα Τακτική Διαδικασία, Τακτική Διαδικασία, Ειδική Διαδικασία, Εκούσια Διαδικασία]. Επίσης και για την κατάθεση προτάσεων (100 ημερών) και προσθηκών της Νέας Τακτικής Μονομελούς και Πολυμελούς.
2. Προς αποφυγή συνωστισμού, η γραμματεία θα δέχεται για την κατάθεση των ανωτέρω δικογράφων και την κατάθεση των προτάσεων από τις 08:00 π.μ. έως τις 14:30 μ.μ. με σειρά αναμονής και τηρώντας την απόσταση 1,5 μέτρου και φορώντας υποχρεωτικά μη ιατρική μάσκα.
3. Η γραμματεία θα εξυπηρετεί κανονικά την κατάθεση προτάσεων και προσθηκών «παλαιός» τακτικής διαδικασίας (προκατάθεση 20 ημερών).
4. Όλες οι δίκες των πολιτικών δικαστηρίων [τακτικής διαδικασίας, που εκδικάζονται κατά τις διατάξεις του ν. 2915/2001 (Α΄, 109), ειδικής διαδικασίας, εκουσίας δικαιοδοσίας και εφέσεις), που συζητούνται χωρίς εξέταση μαρτύρων, απαραίτητη προϋπόθεση για την εισαγωγή της υπόθεσης στο πινάκιο και τη συζήτηση αυτής σε πρώτο βαθμό είναι η αποστολή, την προτεραία της δικασίμου και έως την 12η μεσημβρινή, δήλωση των πληρεξουσίων δικηγόρων όλων των διαδίκων, η οποία κοινοποιείται στις επιμέρους γραμματείες μέσω ηλεκτρονικής αλληλογραφίας, ότι η συγκεκριμένη υπόθεση θα εκδικαστεί χωρίς εξέταση μαρτύρων. Η σχετική δήλωση πρέπει να αναφέρει τον αριθμό κατάθεσης του εισαγωγικού δικογράφου, τον αρχικό αριθμό πινακίου, τα στοιχεία των διαδίκων και τα στοιχεία των πληρεξουσίων δικηγόρων. Εφόσον η σχετική δήλωση αποσταλεί, εμπροθέσμως και από το σύνολο των πληρεξουσίων όλων των διαδίκων, η υπόθεση θα ενταχθεί στο πινάκιο προς εκφώνηση. Προς τούτο, οι πληρεξούσιοι δικηγόροι θα πρέπει να φροντίζουν για τον έλεγχο των πινακίων και εφόσον η υπόθεση, που τους αφορά εισάγεται προς εκφώνηση κατόπιν έγκαιρης υποβολής των έγγραφων δηλώσεων για μη εξέταση μαρτύρων, θα πρέπει να παρίστανται νομίμως σύμφωνα με τα οριζόμενα στις διατάξεις του ΚΠολΔ προς αποφυγή ερημοδικίας.
5. Για τις υποθέσεις ασφαλιστικών μέτρων επιτρέπεται η κατάθεση όλων των υποθέσεων και θα εκδικάζονται δικόγραφα αιτήσεων με αντικείμενο εγγυοδοσία, εγγραφή ή εξάλειψη ή μεταρρύθμιση προσημείωσης υποθήκης, συντηρητική κατάσχεση κινητής ή ακίνητης περιουσίας, δικαστική μεσεγγύηση, σφράγιση, αποσφράγιση, απογραφή και δημόσια κατάθεση κατά τα άρθρα 737, 738 ΚΠολΔ, Ευρωπαϊκή διαταγή δέσμευσης λογαριασμού κατ’ άρθρο 738Α ΚΠολΔ, τις ανακλήσεις αυτών, καθώς και τις σχετικές με αυτές διαφορές του άρθρου 702 ΚΠολΔ .
6. Τα αιτήματα προσωρινών διαταγών περί χορήγησης ή ανάκλησης αυτών θα συζητούνται δια υπομνημάτων των πληρεξουσίων δικηγόρων των διαδίκων και χωρίς την εξέταση μαρτύρων.
7. Η κατάθεση αιτήσεων έκδοσης Διαταγών Πληρωμής και Διαταγών Απόδοσης χρήσης μισθίου δεν πραγματοποιείται. Το αρχείο δημοσίευσης Διαταγών Πληρωμής θα εξυπηρετεί, μόνο την παραλαβή των διαταγών που δημοσιεύονται.
8. Το τμήμα Πιστοποιητικών θα λειτουργεί κανονικά από 08:30 π.μ. έως 14:30 μ.μ., τα αιτήματα θα αποστέλλονται μόνο ηλεκτρονικά στην ηλεκτρονική διεύθυνση e-mail: polprotover@yahoo.gr ή στην protover@otenet.gr και grammateia@protodikeio-veroias.gov.gr, και για εξαιρετικές περιπτώσεις κατόπιν τηλεφωνικού ραντεβού με την γραμματεία στο τηλέφωνο **2331032718, και 2331032738**.
9. Για τις ποινικές δίκες ισχύουν τα ως άνω αναφερόμενα στην ΚΥΑ ενώ επισημαίνεται ότι με μέριμνα της Εισαγγελίας Πρωτοδικών Βέροιας θα δημοσιεύεται καθημερινά το έκθεμα με τις εκφωνούμενες, λόγω επικείμενης παραγραφής, υποθέσεις.
10. Γνωστοποιείται ότι οι διευθύνσεις ηλεκτρονικού ταχυδρομείου της γραμματείας του Πρωτοδικείου Βέροιας είναι οι 1. protover@otenet.gr και 2. polprotover@yahoo.gr και grammateia@protodikeio-veroias.gov.gr

Ο ΠΡΟΕΔΡΟΣ ΠΡΩΤΟΔΙΚΩΝ

ΓΕΩΡΓΙΟΣ ΣΤΙΒΑΚΤΑΚΗΣ

ΚΟΙΝΟΠΟΙΗΣΗ

ΔΙΚΗΓΟΡΙΚΟ ΣΥΛΛΟΓΟ ΒΕΡΟΙΑΣ